b'\n_START_ARTICLE_\nAdrian Kempe\n_START_SECTION_\nSeuraura\n_START_PARAGRAPH_\nKempen kasvattajaseura on Kramfors-Alliansen. H\xc3\xa4n siirtyi 15-vuotiaana Djurg\xc3\xa5rdens IF:\xc3\xa4\xc3\xa4n kaudeksi 2011\xe2\x80\x932012, joka p\xc3\xa4\xc3\xa4ttyi U16 SM:n mestaruuteen. Kaudeksi 2012\xe2\x80\x932013 Kempe siirtyi MODO Hockeyn paitaan. H\xc3\xa4n pelasi suurimman osan kaudestaan seuran U20-junioreissa voittaen kauden p\xc3\xa4\xc3\xa4tteeksi J20 SuperElitin hopeaa, mutta Kempe vahvisti my\xc3\xb6s MODO:n U18-junioreita, joissa h\xc3\xa4n voitti J18 Elitin hopeaa._NEWLINE_OHL-joukkue Barrie Colts varasi Kempen 107. pelaajana CHL:n varaustilaisuudessa 2013, mutta h\xc3\xa4n ei kuitenkaan siirtynyt Pohjois-Amerikkaan. Kaudella 2013\xe2\x80\x932014 17-vuotias Kempe nousi MODO:n SHL-joukkueeseen, jossa tulokaskausi toi 45 runkosarjaottelussa tehot 5+6=11 ja kahdessa playoff-ottelussa yhden sy\xc3\xb6tt\xc3\xb6pisteen. H\xc3\xa4n teki SHL-debyyttins\xc3\xa4 19. syyskuuta 2013 Leksands IF:\xc3\xa4\xc3\xa4 vastaan. Kempe pelasi ison osan kaudestaan my\xc3\xb6s MODO:n J20-junioreissa, jonka varakapteenina h\xc3\xa4n toimi. Kempe vahvisti my\xc3\xb6s seuran J18-junioreita, joiden paras pistemies ja maalintekij\xc3\xa4 h\xc3\xa4n oli kev\xc3\xa4\xc3\xa4n 2014 pudotuspeleiss\xc3\xa4 tehoilla 5+3=8. H\xc3\xa4n voitti kauden p\xc3\xa4\xc3\xa4tteeksi J18 Elitin mestaruuden. Kes\xc3\xa4kuussa Kempe teki kaksivuotisen jatkosopimuksen MODO:n kanssa._NEWLINE_Los Angeles Kings varasi Kempen ensimm\xc3\xa4isell\xc3\xa4 kierroksella 29. pelaajana NHL:n varaustilaisuudessa 2014. SHL-kauden 2014\xe2\x80\x932015 j\xc3\xa4lkeen, huhtikuussa 2015 h\xc3\xa4n teki kolmivuotisen tulokassopimuksen Kingsin kanssa ja siirtyi AHL-joukkue Manchester Monarchsin vahvuuteen. Kempe teki siell\xc3\xa4 kolmessa runkosarja- ja 17 playoff-ottelussa tehot 8+1=9 ja h\xc3\xa4n voitti kauden p\xc3\xa4\xc3\xa4tteeksi Calder Cupin. Kauden 2015\xe2\x80\x932016 Kempe aloitti Kingsin uudessa farmijoukkueessa, Ontario Reignissa.\n_START_SECTION_\nMuuta\n_START_PARAGRAPH_\nKempen isoveli Mario pelaa KHL-joukkue Vitjaz Podolskissa. Veljesten is\xc3\xa4 Mikael on valmentanut Ruotsin alemmissa sarjoissa.'